個買車人個腦可以一路做上述嘅計算，係噉攞資訊嚟到更新佢心目中「已知手上嘅資訊，a真係效用高啲」嘅機會率，最後再按照呢個結果做出決策。事實係，神經科學方面嘅研究顯示，人腦做對於不確定嘅判斷嗰陣，似乎真係以無意識嘅貝氏推論嚟運作嘅－首先為每個可能性建立一個機會率，再慢慢吸收資訊，按照資訊調整心目中嗰柞機會率嘅數值。